Kulturni centar Altindag – Visoko

U Visokom je prije nekoliko dana otvoren Kulturni centar Altindag – Visoko, a svečanu vrpcu presjekli su ambasador Republike Turske u Bosni i Hercegovini Cihad Erginay, načelnica Općine Visoko Amra Babić i gradonačelnik Općine Altindag Veysel Tiryaki. Objekat ukupne površine od 3.200 kvadratnih metara omogućit će nove sadržaje za mlade ovog, ali i okolnih gradova
Načelnica Babić je rekla da je gradnja objekta koji se sastoji od kongresne dvorane za 450 osoba, dvije manje dvorane za multipleks kino, nekoliko kabineta za razne vidove edukacije, biblioteka, čitaonica i niz drugih popratnih sadržaja, te velikog prostora na vrhu pod staklenom kupolom za izložbe i druge vrste skupova,.od velikog značaja za Visoko

U kulturno-umjetničkom programu nakon otvorenja nastupili su Armin Muzaferija, KUD “Visoko”, te turska pjevačica Ilkim. Predstavljeni su i radovi visočkih umjetnika iz Udruženja “Likum ’76”, skulpture “Paša među sultanima” autora Edhema Gazdića, kaligrafski radovi Mirze Mameledžije te postavke iz muzeja i udruženja “Sumeja” o temi “Bosanska soba”.